Diari Oficial de la Generalitat Valenciana


Sumari del DOGV 3230, del 27-04-1998 (1998/3164)

RESOLUCIÓ de 14 d'abril de 1998, de la Direcció Territorial de Cultura i Educació de València, per la qual s'estableix el calendari i el procediment d'admissió d'alumnes als centres docents no universitaris sostinguts a partir de fons públics per al curs 1998/99.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3230

Data del DOGV
:   27-04-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3164


Data del document
:   14-04-1998

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

RESOLUCIÓ de 14 d'abril de 1998, de la Direcció Territorial de Cultura i Educació de València, per la qual s'estableix el calendari i el procediment d'admissió d'alumnes als centres docents no universitaris sostinguts a partir de fons públics per al curs 1998/99. [1998/X3164]
  
El Decret 27/1998, de 10 de març, del Govern Valencià (DOGV de 26 de març), estableix els criteris d'admissió d'alumnes als centres docents no universitaris sostinguts amb fons públics. Les normes que regulen el procés d'admissió de l'alumnat es determinen mitjançant l'Ordre de 3 d'abril de 1998 (DOGV de 8 d'abril).
  
L'apartat quart de l'esmentada Ordre autoritza el director territorial a dictar resolució en la qual es determine el calendari ordinari, extraordinari i els terminis màxims de les actuacions relacionades amb el procés d'admissió de l'alumnat als centres docents del seu àmbit competencial.
  
Igualment, en diversos apartats de l'esmentada Ordre s'indiquen altres actuacions que les direccions territorials desenvoluparan referides al procés d'admissió.
  
Cal, per tant, establir per al curs 1998/99 el calendari del procés d'escolarització dels alumnes als centres dels nivells esmentats sostinguts amb fons públics.
  
Per això, i en virtut de les facultats conferides, resolc:
  
Primer
  
El calendari que s'ha de seguir en el procés d'admissió de l'alumnat serà el que corresponga segons l'ensenyament que s'impartisca:
  
A) Educació Infantil/ Educació Preescolar, Educació Primària, Educació Especial.
  
B) Educació Secundària Obligatòria.
  
C) Batxillerat, BUP/COU, FP, cicles formatius de Grau Mitjà.
  
Els centres d'E. Primària que escolaritzen a més primer cicle d'ESO, desenvoluparan el procés dels dos nivells conjuntament.
  
Segon
  
El calendari que s'ha de seguir en el procés de matriculació ordinària serà el següent:
  
1. Convocatòria i/o constitució de les comissions municipals d'escolarització de districte i sectorials a les localitats on n'hi hagen.
  
A) E. Infantil/E. Preescolar, E. Primària, E. Especial: fins el 28 d'abril.
  
B) ESO, Batxillerat, BUP/COU i FP, cicles formatius del grau mitjà: fins el 28 d'abril.
  
2. Una vegada constituïdes les comissions desenvoluparan, abans del començament del termini de preinscripció dels alumnes, les activitats indicades en l'article 6 de l'Ordre de 3 d'abril de 1998.
  
Aquestes activitats han de coordinar-se entre les comissions municipals d'escolarització, de districte i/o sectorials de cada ajuntament, els centres escolars i la Direcció Territorial de Cultura i Educació.
  
Els directors dels centres hauran de publicar al tauler d'anuncis les següents normes de matriculació:
  
Decret 27/1998, de 10 de març (DOGV de 26 de març), Ordre de 3 d'abril de 1998 (DOGV de 8 d'abril), aquesta resolució i els documents que arrepleguen la informació a la qual es refereix aquest apartat.
  
3. Termini de presentació de sol·licituds en els centres receptors (els models de sol·licitud figuren en els annexos I, II i III de l'Ordre de 3 d'abril de 1998):
  
E. Infantil/E. Preescolar, E. Primària, E. Especial: del 6 de maig al 15 de maig
  
ESO: Confirmació de plaça d'alumnes de centres adscrits: del 4 de maig a l'11 de maig
  
ESO: Oferta general: del 8 al 12 de juny
  
Batxillerat, BUP, FP, cicles formatius de Grau Mitjà: de l'11 de maig al 22 de maig
  
Prèviament al començament del termini de presentació de sol·licituds, es trametran a les comissions d'escolarització les relacions de llocs escolars disponibles que s'ajustaran als annexos V a IX de l'Ordre esmentada.
  
Els centres receptors de sol·licituds de confirmació de plaça les trametran als centres sol·licitats en primer lloc, junt amb la documentació corresponent, a l'endemà de finalitzar el termini de preinscripció.
  
4. Comprovació de duplicitats
  
E. Infantil/E. Preescolar, E. Primària, E. Especial: fins el 22 de maig.
  
ESO: Confirmació de plaça d'alumnes de centres adscrits: fins el 15 de maig
  
ESO: Oferta general: fins el 17 de juny
  
Batxillerat, BUP/COU, FP, cicles formatius de grau mitjà: fins el 29 de maig
  
5. Baremació de les sol·licituds i tramesa a les comissions d'escolarització de les llistes d'alumnes admesos i no admesos pels consells escolars de centres públics i titulars de centres privats.
  
E. Infantil/E. Preescolar, E. Primària, E. Especial: fins el 29 de maig
  
ESO: Confirmació de plaça d'alumnes de centres adscrits: fins el 20 de maig
  
ESO: Oferta general: fins el 22 de juny
  
Batxillerat, BUP/COU, FP, cicles formatius de grau mitjà: fins el 12 de juny.
  
6. Elaboració de les llistes provisionals i publicació d'aquestes
  
E. Infantil/E. Preescolar, E. Primària, E. Especial: fins el 2 de juny
  
ESO: Confirmació de plaça d'alumnes de centres adscrits: fins el 22 de maig
  
ESO: Oferta general: fins el 23 de juny
  
Batxillerat, BUP/COU, FP, cicles formatius de grau mitjà: fins el 16 de juny
  
7. Reclamacions davant el Consell Escolar
  
E. Infantil/E. Preescolar, E. Primària, E. Especial: fins el 5 de juny
  
ESO: Confirmació de plaça d'alumnes de centres adscrits: fins el 27 de maig
  
ESO: Oferta general: fins el 26 de juny
  
Batxillerat, BUP/COU, FP i cicles formatius de grau mitjà: fins el 19 de juny
  
8. Contestació per escrit a les reclamacions
  
E. Infantil/E. Preescolar, E. Primària, E. Especial: fins l'11 de juny
  
ESO: Confirmació de plaça d'alumnes de centres adscrits : fins el 3 de juny
  
ESO: Oferta general: fins l'1 de juliol
  
Batxillerat, BUP/COU, FP i cicles formatius de grau mitjà : fins el 25 de juny
  
9. Publicació als centres de la llista definitiva d'alumnes admesos:
  
E. Infantil/E. Preescolar, E. Primària, E. Especial: fins el 12 de juny
  
ESO: Confirmació de plaça d'alumnes de centres adscrits: fins el 4 de juny
  
ESO: Oferta general: fins el 3 de juliol
  
Batxillerat, BUP/COU, FP i cicles formatius: fins el 3 de juliol
  
10. Termini de formalització de la matrícula
  
E. Infantil/E. Preescolar, E. Primària, E. Especial: fins el 26 de juny
  
ESO: Confirmació de plaça d'alumnes de centres adscrits: fins el 17 de juliol
  
ESO: Oferta general: fins el 23 de juliol
  
Batxillerat, BUP, FP i cicles formatius de grau mitjà: fins el 17 de juliol
  
Els alumnes que sol·liciten centres públics podran formular, davant la Comissió d'Escolarització, reclamació contra les llistes definitives d'alumnat en el termini de 4 dies hàbils des de la seua publicació.
  
Els alumnes que sol·liciten centres privats podran formular reclamació davant la Direcció Territorial de Cultura i Educació (art. 33 de l'Ordre de 3 d'abril de 1998).
  
D'acord amb el que s'estableix en l'Ordre d'escolarització esmentada, les llistes de les vacants als centres públics i privats concertats es portaran a efecte d'acord amb els annexos V, VI, VII, VIII, IX.
  
Els centres de Preescolar, Batxillerat Unificat i Polivalent, Curs d'Orientació Universitària i Formació Professional utilitzaran exclusivament els annexos XV, XVI, XVII, XVIII.
  
Les llistes de matriculació s'emplenaran en els annexos X, XI, XII, XIII.
  
L'actuació de les comissions municipals d'escolarització haurà d'ajustar-se a allò que disposen els articles dotze i tretze del Decret 27/1998, de 10 de març, i els apartats sis i següents de l'Ordre de 3 d'abril de 1998.
  
Tercer
  
El calendari que s'ha de seguir en el procés de matriculació extraordinària per a les sol·licituds d'admissió als centres de Batxillerat, BUP/COU, Formació Professional serà el següent:
  
1. Presentació de sol·licituds d'admissió: de l'1 fins el 3 de setembre
  
2. Classificació d'aquestes per part de les comissions d'escolarització per a evitar duplicitats: fins el 7 de setembre.
  
3. Baremació i selecció de sol·licituds per part dels òrgans competents dels centres, publicació de la llista provisional d'admesos i tramesa de la documentació a les comissions d'escolarització: fins el 8 de setembre.
  
4. Termini de reclamació davant els consells escolars: fins l'11 de setembre
  
5. Procés de redistribució d'alumnes per part de les comissions d'escolarització: fins l'11 de setembre
  
6. Publicació de les llistes definitives: fins el 14 de setembre
  
7. Termini de formalització de la matrícula: fins el 18 de setembre ( en aquest cas s'utilitzaran els mateixos formularis que en el procés de juny).
  
Una vegada finalitzat l'anterior procés, es publicaran les places ocupades i les vacants que hi ha en cadascun dels centres i en cada municipi (annexos XIV i XV). Junt als annexos en aquests taulers d'anuncis s'informarà del procediment que s'ha de seguir per a l'escolarització de tots els alumnes que necessiten un lloc escolar a partir d'aquesta data.
  
Quart
  
Podran matricular-se en el primer curs d'Educació Primària només els alumnes que hagen complit o complisquen els 6 anys d'edat fins el 31 de desembre de 1998.
  
Cinquè
  
Els alumnes admesos hauran de formalitzar la matrícula en les dates establertes en aquesta resolució. Amb aquesta finalitat, els alumnes matriculats als centres públics que impartisquen primer cicle d'ESO presentaran fotocòpia de les pàgines 20 i 21 del llibre d'escolaritat , degudament confrontades amb l'original (article 35 de l'Ordre esmentada).
  
Es consideraran com a vacants les places assignades a aquells alumnes admesos que no hagueren formalitzat la matrícula dins del termini i s'entén que aquests alumnes renuncien a elles (article 23 del Decret 27/1998).
  
En aquest cas les places vacants s'assignaran als qui seguiren l'ordre de preferència. Si no hi haguera alumnes pendents d'admissió es consideraran com a llocs escolars vacants que s'oferiran, si s'escau, en el procés extraordinari d'admissió de setembre.
  
Sisè
  
Als centres d'Ensenyament Secundari, l'accés a una modalitat de Batxillerat o a un Cicle Formatiu requerirà el procés d'admissió, amb independència que l'alumne es trobe cursant altres ensenyaments, fins i tot no obligatoris, al mateix centre.
  
Els alumnes de Batxillerat, BUP/COU i FP que no canvien de centre i hagen superat totes les assignatures en l'avaluació final de juny, formalitzaran la matrícula en el període de matriculació de juny. Igualment, els alumnes que no canvien de centre i en l'avaluació de juny no hagen superat una o dues assignatures i, per tant, queden pendents per a la realització de les proves de setembre, formalitzaran la matrícula per al curs següent en el període de matriculació de juny.
  
Setè
  
Si es tracta d'alumnes escolaritzats anteriorment en altres centres d'Ensenyaments Mitjans presentaran el llibre de qualificació degudament diligenciat o, quan no se'n tinga i mentre es presente el llibre anteriorment esmentat, el certificat de baixa del centre anterior amb expressió de la situació acadèmica.
  
Els criteris d'admissió i proves d'accés a cicles formatius de Grau Superior s'atendran a les normes dictades per la Conselleria de Cultura, Educació i Ciència.
  
Els alumnes repetidors, quan desitgen canviar de centre, participaran en el procés d'admissió d'alumnes a setembre.
  
Vuitè
  
El canvi de curs, cicle, etapa o nivell educatiu, en un centre sostingut totalment o parcialment amb fons públics, dins del mateix centre o recinte escolar, i fins la finalització de l'educació bàsica, no requerirà procés d'admissió respecte a aquells alumnes que, passant a un nivell totalment sostingut amb fons públics, procedisquen d'un parcialment sostingut amb fons públics en l'ingrés del qual es va seguir el procés d'admissió regulat per així establir-ho preceptivament la norma aplicable.
  
Novè
  
Les rendes anuals de la unitat familiar es valoraran segons el salari mínim interprofessional fixat pel govern de la nació per a l'any 1996 (BOE de 29-12-95).
  
Salari mínim per dia 2.164 PTA
  
Salari mínim per mes 64.920 PTA
  
Salari mínim per any 908.880 PTA